
	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta) 
Problematikat e hasura lidhen me disa parashikime ligjore aktualisht në fuqi nuk janë tërësisht në eficencë, gjithashtu shërbimet e strehimit social nuk ofrohen në mënyrë të digjitalizuar duke sjellë kështu ngadalësim të ofrimit të shërbimit apo edhe raste korruptive në këtë shërbim. Politikat e reja të përfshira si prioritete në Programin Politik Qeverisës 2021-2025 nuk gjejnë pasqyrim në ligjin për strehimin social në fuqi, si ofrimi i shërbimeve të lehtësuara grupeve vulnerabël, përfshirë Romët dhe Egjiptianët. Vlen të theksohet se aktualisht Shqipëria ka një tendencë për rrjedhje të forcës së punës nga administrata publike, dhe ndihet nevoja për politika mbështetëse për këtë kategori por gjithashtu kërkohet përfshirja e një kategorie të veçantë të atyre që kontribuojnë në shoqëri me punën e tyre, sic janë punonjës të Policisë së Shtetit të rënë në detyrë, të cilët nuk përfitojnë kredi të lehtësuara për strehim social referuar ligjit aktual.

	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)
Objektivat kryesorë të kësaj politike kryesore janë:
1) Të ofrohet përfshirja në skemën e programit të subvencionit të interesave të kredive të rreth 2 mijë subjekteve në vit për 3 vitet në vijim nga kategoritë familje të reja dhe të rinj, punonjës të administratës si dhe të familje të të rënëve në detyrë nga Policia e Shtetit.
2) Të zgjerojë programin e digjitalizimit të ofrimit 100% të shërbimit të strehimit social dhe zbatimin e tij në çdo njësi të vetëqeverisjes vendore, brenda vitit 2024.
3) Të përforcojë mekanizmat e transparencës, monitorimit, dhe llogaridhënies për zbatimin e programeve të strehimit social në njësitë e vetëqeverisjes vendore, përfshirë raporte informuese nga njësitë e vetëqeverisjes vendore brenda vitit 2024 dhë për çdo vit korent.
4) Të rritet impakti ndaj shtresave më të varfëra për përfitimin e subvencionimit të qirasë.

	OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)
Opsionet e diskutuara janë:
· Opsioni 0 (status quo): të vijohet me kuadrin ekzistues ligjor. (Ligjit nr. 22/2018 “Për strehimin social". 
· Opsioni nr.1:  Miratimi i një ligji të ri. 
Opsioni nr.2: Ndryshimi i ligjit aktual nr. 22/2018, “Për strehimin social"

	ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)
Politika e propozuar nuk shton programe strehimi, apo instrumente financiare, por buxheti do të ndikohet nga rritja e numrit të përfituesve, gjë e cila do të varet nga prioritetet e politikave në nivel qendror. Politika do të sjellë kosto shtesë për ngritje kapacitetesh të NJVV-ve për zbatimin e platformës digitale të strehimit dhe databazën me rreth 4-5 milion lekë në tre vitet e para. Po ashtu, me qëllim monitorimin e programeve kërkohet shtesë personeli në drejtorinë e strehimit në MFE me 2 punonjës të kategorisë përgjegjës sektori, me një kosto totale vjetore rreth 3 milion lekë në vit, si dhe me nga një punonjës në bashkitë e mëdha të vendit. 
Politika do sjellë uljen e kostove operacionale për qytetarët mbi plotësimin e dokumenteve për të përfituar nga programet e strehimit social.  Po ashtu, si pasojë e kësaj politike vjen zgjerimi i kategorive përfituese të programeve të strehimit social me kategoritë e punonjësve të administratës publike, si dhe me zgjerimin e grupmoshës përfituese (nga 35 në 38 vjeç) si dhe ofrimi i mbështetjes për familjet e të rënëve në detyrë, si dhe garantimi i transparencës për qytetarët, e cila bëhet e mundur nëpërmjet sistemit të strehimit, dhe i lehtësive për përfitime për kategoritë vulnerabël të shoqërisë, përfshirë pakicat rome e egjiptiane.


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)
Opsioni i preferuar është opsioni nr.2. Ndryshimi i ligjit aktual është opsioni i preferuar, pasi ai ndërhyn për të rregulluar disa dispozita të cilat përmirësojnë zbatueshmërinë e ligjit. Në këtë aspekt ka avantazh ndaj opsionit “0”, pasi mungesa e ndërhyrjes politike mund të çojë në moszbatimin e drejtë të ligjit.  Opsioni “2” është mënyra më e mirë për të siguruar adresimin e problemeve kryesore të zbatimit të ligjit aktual dhe që kanë të bëjnë me vendosjen e instrumenteve të rinj, si: 1) saktësimi  apo rregullimi i procedurave bllokuese sa i takon çështjeve të privatizimit të banesave nga Enti Kombetar i Banesave ose njësitë e vetëqeverisjes vendore; 2) rregullimi i keqintepretimeve ligjore të cilat herë pas herë kanë sjellë problematika, siç është neni mbi fondin publik të banesave sociale; 3) duke shtuar mekanizma lehtësues bëhet i mundur adresimi i pamundësisë së familjeve më në nevojë, për shembull, për noterizimin e kontratës së qirasë.  Opsioni “2” sjell ndikime pozitive në ekonomi në krahasim me dy opsionet e tjera të politikës. Ndikimi pozitiv do të vijë kryesisht nga qarkullimi i banesave në treg, qofshin ato ekzistuese ose të reja.
Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):
	[bookmark: viti1]Viti 1
	Viti 2
	Viti 3

	238,000,000.00
	426,869,938.07
	533,841,632.88




	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)
Më 30 maj 2022 u mbajt takimi konsultativ me Këshillin Konsultativ për Vetëqeverisjen Vendore, ku u diskutuan çështjet kryesore të identifikuara si probleme dhe opsionet e politikës. Problemet e identifikuara u ndanë edhe nga pjesëmarrësit, të cilët vlerësuan opsionin politik për ndryshime ligjore. U mbajtën edhe dy takime me punonjës të strukturave përgjegjëse për strehimin në disa NJVV të vendit, më 14-15 shtator dhe 14 dhjetor 2022. Opsioni politik për ndryshime ligjore i është nënshtruar konsultimit publik në Regjistrin Elektronik për Njoftimet dhe Konsultimet Publik (RENJKP) nga data 09/05/2022 deri më 09/06/2022. Rezulton se nuk ka pasur komente përgjatë këtij konsultimi.

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)
Zbatimit i politikës do të kryhet nga Drejtoria e Strehimit në Ministrinë e Financave dhe Ekonomisë. Po ashtu, është detyrë e njësive të vetëqeverisjes vendore (neni 73 i ligjit nr. 22/2018 “Për strehimin social”).  MFE është përgjegjëse për hartimin e akteve nënligjore të parashikuara nga projektligji. Zgjerimi i digitalizimit do të shërbejë si mjet monitorimi i zbatimit të politikës. Struktura përgjegjëse për strehimin në ministrinë përgjegjëse për strehimin do të hartojë raportet vjetore të vlerësimit të performancës. Do të organizohen edhe trajnime me NJVV për të përforcuar kuptimin e tyre të dispozitave të ligjit.


[bookmark: _Toc506919731]

	PJESA 2: BAZA KRYESORE E ANALIZËS DHE E PROVAVE 


Historik
Jepni kontekstin e politikës.
.
Problemi në shqyrtim
Përshkruani natyrën e problemit.
Identifikoni shkaqet e problemit.
Përshkruani shtrirjen e problemit.
Identifikoni grupet e prekura nga ky problem - qeveria / biznesi / shoqëria civile / qytetarët.
Vlerësoni nëse problemi mund të trajtohet ose jo përmes një ndryshimi të politikave.
Nevoja për ndryshime politike në ligjin nr.22/2018 “Për strehimin social” vjen si rrjedhojë e disa problematikave dhe mangësive të hasura gjatë zbatimit të ligjit ekzistues, si edhe e disa pegesave prioriteteve të reja qeverisëse.  Problemet kyçe që sjell propozimi për ndryshim janë: 1. Moszbatimi i plotë dhe eficient i ligjit, i cili pas sjell cenim të mirëadministrimit; 2. Pengesa në ofrimin e mbështetjes për shtresat në nevojë dhe grupime të caktuara.  Përgjatë zbatimit të deritanishëm të ligjit nr. 22/2018 “Për strehimin social” kanë dalë në pah disa aspekte që kërkojnë saktësim dhe përmirësim, sikurse janë shfaqur raste të mosrespektimit të dispozitave të tij.   Politikat e reja të përfshira si prioritete në Programin Politik Qeverisës 2021-2025 nuk gjejnë pasqyrim në ligjin për strehimin social në fuqi. Konkretisht, çështjet e mëposhtme nuk gjejnë pasqyrim në ligjin aktual:  digjitalizimi i ofrimit të shërbimeve: Shërbimi i strehimit social edhe pse i garantohet grupimeve të identifkuara prioritare, këto të fundit nuk e përfitojnë shërbimin me transparencën, lehtësinë dhe garancitë ligjore të nevojshme në një shtet të së drejtës dhe që ofron administrim të mirë të shërbimit, sidomos referuar lehtësimeve që ofron teknologjia. Programi Politik Qeverisës 2021-2025 parashikon se modernizimi i shërbimeve dhe i infrastrukturës digjitale përbën një instrument të patjetërsueshëm dhe të pazëvendësueshëm për të luftuar korrupsionin dhe për të rritur në mënyrë të shpejtë cilësinë e shërbimeve ndaj publikut.[footnoteRef:1] Aktualisht janë 1207 shërbime ose rreth 95 % të të gjitha shërbimeve publike që ofrohen online. Ndërkohë që është prioritet politik qasja për parandalimin e korrupsionit në proceset vendimmarrëse dhe lehtësimi i ofrimit të shërbimit administrativ të programeve të strehimit social, përdorimi i teknologjisë digjitale lehtëson këtë qasje.[footnoteRef:2] Kuadri rregullator nuk përfshin rregullat e nevojshme për përdorimin e teknologjisë në funksion të kësaj qasje. Në studimet e shoqërisë civile identifikohet si një shqetësim ai i mungesës së bazës së të dhënave digjitale,[footnoteRef:3] dhe rekomandim edhe ai i forcimit të kapaciteteve të NJVV-ve, si dhe forcimi i sistemit të grumbullimit të të dhënave me qëllim njohjen e situatës dhe hartimin e politikave efektive të cilat u përgjigjen nevojave në nivel vendor. [footnoteRef:4]   Mbështetja për shtresat në nevojë dhe familjet e reja: Program Politik 2021-2025 thekson se e ka në fokus të veçantë strehimin si një instrument që fuqizon ekonomikisht familjet dhe nxit zhvillimin social duke përmirësuar kushtet e jetesës për shtresat më në nevojë. [footnoteRef:5] Numri i grave kryefamiljare, personave me aftësi të kufizuara, jetimëve dhe pakicave rome e egjiptiane si përfitues prioritarë të programit social për strehimin parashikohet të rritet. Burokracitë administrative të kuadrit aktual ligjor krijojnë premisa për përjashtime të grupeve më vulnerabël, si për shembull kërkesa për nënshkrimin e kontratës së qirasë përpara noterit. Grupet më të prekura nga problemet që dalin nga zbatimi i ligjit janë shtresat më të varfëra dhe pa përkrahje, përfshi edhe pakicat Rome e Egjiptiane. Për këto të fundit ligji aktual parashikonte një afat kohor të kaluar që detyronte plotësimin e jo më pak se 5% të programeve të strehimit social me familje nga këto pakica. Aktualisht, këto familje nuk përfitojnë më nga ky parashikim ligjor lehtësues, për shkak të kalimit të afatit të zbatimit të tij.    Familjet e reja: Programi Politik Qeverisës 2021-2025 synon të adresojë siç duhet nevojën e familjeve të reja për strehim dhe duke u krijuar të rinjve më shumë mundësi e siguri në krijimin e familjes dhe ndërtimin e të ardhmes në vendin e tyre. Ky program parashikon ndërtimin e rreth 2000 mijë banesa në vit për familjet të cilat nuk përfitojnë nga programet aktuale. Grupimet shoqërore të posaçme si të rinjtë apo familjet e reja nuk përfitojnë me përparësi nga shërbimet sociale të strehimit social në vend. Familjet e reja po krijohen gjithnjë e më shumë në një moshë më të madhe se më parë. Largimi i të rinjve dhe familjeve të reja nga vendi është një problem madhor i zvogëlimit të popullatës shqiptare. Problemi shfaqet sidomos në bashkitë e mëdha me prurje të lartë demografike. Është e nevojshme të përfshihen të tilla kategori në kuadrin ligjor në fuqi me qëllim përfitimin me përparësi nga politikat sociale në vend, e posaçërisht nga shërbimet sociale të strehimit social.   Ka një tendencë për rrjedhje të forcës së punës nga administrata publike. Mbështetja me politika lehtësuese në sektorin e strehimit social për të punësuarit në administratë është e munguar. Ligji në fuqi nuk i përfshin ato në kategorinë e subjekteve që përfitojnë nga programet  e strehimit social. Gjithashtu, kategori të vecanta të atyre që kontribuojnë në shoqëri me punën e tyre, siç janë punonjës të Policisë së Shtetit të rënë në detyrë, nuk përfitojnë kredi të lehtësuara për strehim social referuar ligjit aktual. Kategoritë e të punësuarve në administratë, e që kontribuojnë në shoqëri me punën e tyre, nevojitet të kenë mbështetje të qartë nga ligji.  Përforcimi i kuadrit rregullator për strehimin social në kuadër të procesit të integrimit evropian: Raportet e Komisionit Evropian për vendin tonë të vitit 2021 dhe 2022 kanë përmendur faktin që familjet Rome dhe Egjiptiane përfitojnë nga programet i i 5% të strehimti social. Po ashtu, Raporti i 2021 ka vlerësuar faktin që kuadri nënligjor për strehimin social është i plotësuar.[footnoteRef:6] Ky vlerësim duhet të përforcohet edhe më shumë me rastin e përparimit të vendit në procesin e integrimit evropian. Disa prej aspekteve të lidhura me kuadrin e plotë rregullator të parashikuar nga ky ligj, dhe të moszbatimit të plotë të tij, janë të lidhura me qasjen e pasjes së një kuadri politik mirëfunksional për strehimin social. Problemet e sipërpërmendura mund të adresohen vetëm nëpërmjet ndryshimit të politikës së ndjekur deri më tani.  Shkaqet e problemeve të lartpërmendura janë: Disa nene kanë ngelur të pazbatuara (p.sh., pikat 5 e 7 të nenit 77), ose kanë lënë vend për keqinterpretime (p.sh., neni 19, etj.).  Politikat e reja, si p.sh. digjitalizimi i ofrimit të shërbimeve, nuk gjejnë pasqyrim në ligj. Kuadri rregullator nuk përfshin rregullat e nevojshme për përdorimin e teknologjisë në funksion të kësaj qasje.  Programi qeverisës 2021-2025 ka parashikuar përfshirjen me prioritet në programet e strehimit social të familjeve të reja dhe të rinjve, e ka konsideruar luftën kundër korrupsionit dhe ofrimin e shërbimeve të lehtësuara si prioritet, si dhe kërkon që kuadri ligjor të përmirësohet me qëllim zbatimin e tij sa më mirë të jetë e mundur. Kjo qasje nuk është ende e operacionalizuar në lidhje me strehimin social. Mbështjetja me politika lehtësuese e të punësuarve në administratë, nuk mundësohet nga ligji aktual.  Kostot për plotësimin e dokumentacionit të kuadrit aktual ligjor krijojnë premisa për përjashtime të grupeve më vulnerabël (p.sh., nënshkrimi i kontratës së qirasë përpara noterit). Grupet më të prekura nga problemet që dalin nga zbatimi i ligjit janë shtresat më të varfëra dhe pa përkrahje, përfshi edhe minoritetin Rom e Egjiptian, por edhe kategoritë që kontribuojnë në shoqëri me punën e tyre nevojitet të kenë mbështetje të qartë nga ligji.  Rritja e moshës për krijimin e familjeve të reja, nxjerr jashtë skemës së përfitimit familjet me moshë më të madhe (totale) se 60 vjeç.  Familjet e reja po krijohen gjithnjë e më shumë në një moshë më të madhe se më parë.  Termi “çift i ri”, përjashton mundësinë e adresimit të familjeve të reja që kanë edhe fëmijë, ose mund të bëhet shkak për keq-interpretim nga administrata vendore.  Mungesë bashkëpunimi nga institucionet vendore me ato qendrore për koordinimin dhe raportimin e zbatimit të ligjit për strehimin social, gjë e cila sjell penalizimin e familjeve në nevojë për strehim.   Problemi është i shtrirë në të gjitha bashkitë e vendit.  Grupet më të prekura janë shtresat në nevojë me të ardhura të ulëta, grupe me nevoja të veçanta,– të rinjtë, familje të reja, të punësuar në administratën publike dhe familejt e policëve të rënë në detyrë. Njësitë e vetëqeverisjes vendore, preken kryesisht nga vënia në funksionim e sistemit online të strehimit dhe plotësimi i dokumentacionit për grupet me nevoja të veçanta.  Qeveria ndikohet kryesisht me rritjen e buxhetit për strehimin dhe procesin e monitorimit  Problemet e sipërpërmendura mund të adresohen vetëm nëpërmjet ndryshimit të politikës së ndjekur deri më tani. .
Arsyeja e ndërhyrjes 
Shpjegoni pse qeveria e sheh të nevojshme të ndërhyjë.
Shpjegoni se çfarë shpreson të trajtojë qeveria nëpërmjet kësaj ndërhyrjeje.
Shpjegoni se si i mbështet kjo ndërhyrje objektivat e nivelit të lartë të qeverisë.
Rendisni punën ekzistuese që është realizuar tashmë.
Kjo nismë është një nga hapat kyç për operacionalizimin e qasjeve prioritare politike të Programit Qeverisës 2021-2025 lidhur me: shërbime të lehtësuara për programet e strehimit social për personat në nevojë,  përfshirjen e familjeve të reja dhe të rinjtë, si dhe administratën publike në kategorinë e atyre që përfitojnë nga këto programe; ofrimin e shërbimeve të lehtësuara dhe luftën kundër korrupsionit, që lidhen me: aplikimin online, mundësinë e lidhjes së kontratave drejtëpërdrejtë me njësitë e vetëqeverisjes vendore pa përfshirjen e noterit; përjashtimin nga pagesa e tarifave administrative për ato individë/familje aplikuese me të ardhura të ulëta dhe shumë të ulëta, apo dhe rregulla të detajuara procedurale që të garantojnë eficencën e programeve të strehimit social.  një kuadër të qartë ligjor për strehimin social dhe të mirëzbatushëm, që garanton bashkëpunim më të mirë mes qeverisjes vendore dhe qendrore, monitorimin nga qeverisja qendrore të zbatimit të programeve të strehimit social, si dhe zbatimin e sanksioneve administrative për mosrespektimin e dispozitave të ligjit, si masa që synojnë forcimin e zbatimit të tij.  Ndërhyrja ligjore është rrjedhojë e disa pengesave sa i takon zbatimit të legjislacionit për trajtimin e grupeve vulnerabël me  programe të strehimit social. Qeveria planifikon të ndërhyjë për të përfshirë të rinjtë dhe familjet e reja, të punësuarit e administratës publike, apo edhe familjet e policëve të Policisë së Shtetit të rënë në detyrë.   Propozimi i politikës synon të adresojë reduktimin e largimit të të rinjve dhe familjeve të reja nga vendi, pasi ky është një problem madhor i zvogëlimit të popullatës shqiptare në moshë aktive pune.   Mungesa e politikave mbështetëse për të punësuarit e administratës publike cënon eficencën e efikasitetin, dhe, si rrjedhojë, mirëqeverisjen.   Kjo nismë nuk ka për qëllim të përafrohet me legjislacionin e Bashkimit Evropian, por garanton edhe më mirë politikat e strehimit social të cilat kanë qenë pjesë e vlerësimit të rekomandimeve ndër vite në raportet e KE-së për vendin tonë. 
Objektivi i politikës
Vendosni objektiva që korrespondojnë me problemin dhe shkaqet e tij.
Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara. 
Sigurohuni që objektivat janë specifikë, të matshëm, të arritshëm, realë dhe në kohë.
Qëllimi kryesor i kësaj politike është të garantojë një politikë më të zgjeruar të strehimit social në vend dhe të garantojë një kuadër më të lehtësuar të ofrimit të shërbimeve në strehimin social.

Objektivat e saj kryesore janë:
1. Të ofrohet përfshirja në skemën e programit të subvencionit të interesave të kredive të rreth 2 mijë subjekteve në vit për tre vitet në vijim nga kategoritë familje të reja dhe të rinj, punonjës të administratës si dhe të familje të të rënëve në detyrë nga Policia e Shtetit.
2. Të zgjerojë programin e digjitalizimit të ofrimit 100% të shërbimit të strehimit social dhe zbatimin e tij në çdo njësi të vetëqeverisjes vendore, brenda vitit 2024.
3. Të përforcojë mekanizmat e transparencës, monitorimit, dhe llogaridhënies për zbatimin e programeve të strehimit social në njësitë e vetëqeverisjes vendore, përfshirë raporte informuese nga njësitë e vetëqeverisjes vendore brenda vitit 2024 dhë për çdo vit korent.
4. Të rrisë impaktin ndaj shtresave më në nevojë për përfitimin e subvencionimit të qirasë.

Përshkrimi i opsioneve të shqyrtuara
Përshkruani opsionin e status quo-së. 
Identifikoni dhe përshkruani të gjitha opsionet e politikave që keni marrë parasysh.
Shpjegoni se si janë identifikuar opsionet e politikës.  

· Opsioni 0 (status quo): vijohet me kuadrin ekzistues ligjor. (Ligjit nr. 22/2018 “Për strehimin social". 
Ky opsion pengon zbatimin e plotë të parashikimeve ligjore për shkak të mangësive ose paqartësive në formulim. Ai nuk mundëson realizimin e programit dhe prioriteteve politike për grupimet që përfitojnë nga programet e stehimit social si të rinjtë dhe familjet e reja apo edhe të punësuarit në administratën publike. Gjithashtu, ky opsion nuk ofron lehtësi administrative të cilat do lehtësonin të gjithë procesin e përfitimit nga shërbimi publik i strehimit social apo edhe ndërveprim më të mirë institucional për realizimin e këtij shërbimi. 

· Opsioni nr.1:  miratimi i një ligji të ri. 
Analiza e zbatimit të ligjit aktual nr. 22/2018, “Për strehimin social” ka evidentuar disa problematika në zbatimin e tij të plotë, por jo nevojën për hartimin e një ligji krejtësisht të ri. Problematikat e ndeshura, nuk justifikojnë shfuqizimin e ligjit, pasi ato të janë të menaxhueshme me ndërhyrje për përmirësim e qartësim të koncepteve dhe procedurave. Ky konstatim vihet në dukje edhe në Raportin e BE-së për vendin tonë, ku evidentohet nevoja për të përforcuar zbatimin e ligjit dhe jo ndryshimin tërësor të tij. Vlerësojmë gjithashtu se miratimi i një ligji të ri do të sillte konfuzion në subjektet që e zbatojnë ligjin, ndërkohë që tashmë njësitë e vetëqeverisjes vendore janë familjarizuar me ligjin ekzistues. Njëkohësisht kostot për trajnimin e tyre do të ishin edhe më të larta nga ato që parashikon opsioni 2. 

· Opsioni nr.2: Ndryshimi i ligjit aktual nr. 22/2018, “Për strehimin social". 
Referuar çështjeve që u vunë në dukje, disa ndryshime ligjore do të ishin të duhura me qëllim zbatimin më të mirë sa i takon zbatueshmërisë dhe lehtësive për ato kategori të cilat Komisioni Europian i shikon me përparësi sa i takon strehimit social. Vlerësohet se ndryshimet nuk janë më shumë se 50% e ligjit, dhe në përputhje me Manualin e Hartimit të Legjislacionit të miratuar nga Ministria e Drejtësisë, në raste të tilla sugjerohet miratimi i tyre me një amendament ligjor. 

Opsioni i ndryshimeve ligjore ështëi preferuar. Ai bën të mundur arritjen e objektivave plotësisht, krahasuar me opsionin e parë, i cili ruan status quo-në. Ky opsion i arrin objektivat pa qenë nevoja e shfuqizimit të ligjit. 

Nëpërmjet ndryshimeve dhe shtesave ligjore, opsioni 2, do të mundësojë, ndër të tjera: 
· Lehtësime për grupet më vulnerabël dhe në nevojë si grupet e minoriteteve Rom dhe Egjiptian dhe kategoritë e familjeve pa të ardhura, të cilat kanë hasur në vështirësi për plotësimin të dokumenteve bazë për të përfituar nga programi i subvencionimit të qirasë nënshkruajnë kontratën para punonjësit të administratës vendore.
· Zbatimin e drejtë dhe të unifikuar të nenit 19 të ligjit ekzistues duke lënë hapësirë për nxjerrjen e një akti nënligjor për të përcaktuar një procedurë të detajuar dhe mënyrën e raportimit.
· Opsioni i propozuar shton kategorinë e të punësuarve në administratën publike, gjë e cila me opsionin e parë është e pamundur.
· Parashikon përdorimin e grantit konkurrues për të stimuluar pronarin social.
· Parashikon akte nënligjore për përcaktimin e roleve të përdoruesve të sistemit online të strehimit.
· Mundëson ri-përcaktimin e kuptimit të “familjes së re” dhe të të rinjve, në mënyrë që të klasifikohen për trajtim prioritar.

Vlerësimi i opsioneve/analizimi i ndikimeve     
Identifikoni grupet e prekura.
Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.
Për ndikimet e drejtpërdrejta:
 
Përshkruani nga ana cilësore ndikimet e drejtpërdrejta mbi grupet e prekura.
Analizoni nga ana sasiore ndikimet më të rëndësishme të drejtpërdrejta.
Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).
Analizoni ndikimin mbi ndërmarrjet e vogla dhe të mesme (nëse ka).
Për ndikimet jo të drejtpërdrejta:
Përshkruani nga ana cilësore ndikimet jo të drejtpërdrejta mbi grupet e prekura.
Analizoni ndikimin mbi konkurrencën.  
Diskutoni kufizimin e analizës:
Jepni supozimet në të cilat janë bazuar parashikimet dhe risqet, të cilave ato u nënshtrohen.
Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.
Përmblidhni vlerësimin e opsioneve:
Paraqisni një pasqyrë përmbledhëse të të gjitha ndikimeve të opsioneve të analizuara.
Shpjegoni se si ndikimet e të gjitha opsioneve të analizuara krahasohen me njëra-tjetrën.
Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).

Grupet të cilat do të preken nga ky ndryshim janë:

Grupet e prekura nga problemet e identifikuara janë qytetarët dhe grupet sociale të pafavorizuara apo për të cilët nevojitet një politikë favorizuese, përfshirë:
· Grupet e pafavorizuara;
· Të rinjtë dhe familjet e reja;
· Të punësuarit në administratën publike, e konkretisht në institucionet e administratës publike Forcat e Armatosura, institucionet e pavarura dhe njësitë e fondeve speciale, si dhe familjet e të rënëve në detyrë të Policisë së Shtetit;
· Njësitë e vetëqeverisjes vendore.

Ndikime të drejtëpërdrejta për këto grupe do të jenë:
· Opsioni i preferuar parashikon procedura për monitorimin e zbatimit të programeve nga njësitë e vetëqeverisjes vendore dhe masa administrative nëse nuk zbatohen detyrimet ligjore. Kjo, do të sjellë një rritje të përgjegjshmërisë së NJVV dhe rrjedhimisht një përgjigje më pozitive ndaj problemeve të strehimit të komunitetit brenda afateve kohore që përcaktohen nga ministria përgjegjëse për strehimin dhe me cilësi më të lartë. Një monitorim i detajuar bën të mundur evidentimin e nevojave reale për strehim;
· Ngritja e sistemit online të strehimit ka bërë të mundur rritjen e transparencës në të gjithë procesin e miratimit të përfituesve dhe në raport edhe me ministrinë përgjegjëse për strehimin, e cila ka mundësi të verifikojë në kohë reale përfituesit përkundretjt kërkuesve sipas sistemit;
· Familjet e reja, të rinjtë dhe të punësuarit në administratën publike do të kenë përfitim të drejtëpërdrejtë nga ndryshimet ligjore, duke u përfshirë si kategori më vete; 
· Stimulimi i pronarit social me investime për përmirësimin e banesës, shihet si një mundësi për të zgjeruar numrin e përfituesve të bonusit të qirase, të cilët sot ngelen jashtë sistemi për shkak të pamundësisë së lidhjes së kontratës me pronarin social;
· Familjet që banojnë në banesa të ndërtuara nga Enti Kombëtar i Banesave, do të mund të përfitojnë nga parashikimet për legalizimin e objektit të tyre, kur mungon dokumentacioni.

Ndikimi në buxhetin e shtetit.
Opsioni i ndryshimit të ligjit ekzistues është kostuar në shtojcën 2 a duke marrë në konsideratë këto supozime:

Kosto për buxhetin e shtetit përllogariet në masën e subvencionit të interesave të buxhetit të shtetit për rreth 6000 familje përfituese deri në vitin 2025. Efektet financiare, pra, janë përllogaritur për 3 vite. Është supozuar që brenda 3 viteve 6000 përfituesit do të ezaurohen brenda skemes se subvencionit. 

Tek zëri i kostove të buxhetit janë përfshirë dhe kostot për çdo vit për ngritjen e kapaciteteve për njësitë e vetëqeverisjes vendore dhe shtimi i stafit me 2 persona për Drejtorinë e Strehimit Social (DSS), përkatësisht me kosto 5 milionë lekë dhe 3 milionë lekë. 

Kosto për organizimin e trajnimeve për rritjen e kapaciteteve të NJQV është llogaritur duke marrë parasysh referencat e mëposhtme:
· Kosto e trajnerit 9000 lekë/ditë (referenca e pagesës së trajnerit është marrë nga VKM e organizimit dhe funksionimit të Shkollës së Administratës Publike);
· Kosto mesatare e tregut për ofrimin e kateringut me 1500 lekë/person;
· Kosto mesatare e materialeve te printuara me 10000 lekë/dita;
· Kosto për qira e sallës do të jetë zero, pasi parashikohet të zhvillohet në ambjentet e NJQV.

Duke marrë në konsideratë këto referenca, organizimi i një trajnimi dy ditor do të kushtonte 113 000 lekë. Në përfundim, parashikohet të trajnohen 1100 punonjës së NJQV duke organizuar mesatarisht gjatë një vit 11 trajnime me 100 pjesëmarrës secili, e cila në vlerë mesatare përllogaritet në total në shumën prej 5 milionë lekë.

Lidhur me shtimin e stafit për DSS, është përllogaritur si pagë mesatare ajo e një përgjegjësi sektori në administratën publike me vjetërsi 15 vjet, e barabaratë me shumën 114.7 mijë lekë. Në total kostoja vjetore përllogaritet rreth 3 milionë lekë.

Sa i përket përfitimeve janë vlerësuar përfitimet për familje përfitues nga skema e subvencionit, përfitime që përkojnë me masën e subvencionuar të interesave të kredisë nga buxheti i shtetit. Ligji nuk shton programe strehimi, apo instrumente financiare, por buxheti do të ndikohet nga rritja e numrit të përfitesve, gjë e cila do te varet nga prioritetet e politikave në nivel qendror. Vlerësohet se, për adresimin e rreth 6,000 familjeve prioritare te politikave qendrore në tre vite buxhetore nëpërmjet subvencionimit të interesave të kredive me dy nga bankat që kanë ofertat më të favorshme me MFE, shtesa në buxhet në vitin e parë do të jetë rreth 230 milion lekë, rreth 440 milion lekë në vitin e dytë dhe rreth 580 milion lekë vitin e tretë, vlerë e cila do të mbartet për vitet në vijim duke u reduktuar çdo vit, nëse nuk hyjnë familje të tjera të skemë. Shifra prej 6,000 familje bën një referencë të përafërt me programin e Qeverisë 2021-2025, ku theksohet se “[…] do të ndërtohen rreth 2000 mijë banesa në vit për familjet të cilat nuk përfitojnë nga paketa e familjeve të reja […]”[footnoteRef:7] Vlerësimet mbi masën e subvencionimit të interesave të kredive bazohen në llogaritjen e diferencës midis interesave të bonove të thesarit 12 mujore të emetuara në muajin Shkurt 2023 në masën 4.7% dhe me një rënie në 4.2% në vitin e mëpasshëm dhe 4% në vitin e tretë dhe interesit prej 3% që paguajnë qytetarët, si edhe në marrëveshjet e nënshkruara me dy bankat – Intesa San Paolo dhe Raiffeisen Bank për interesat e kredive që kanë ofruar këto dy banka, përkatësisht i=Bono Thesari + 0.5% dhe i = Bono Thesari + 0% (por jo më pak se 3%). Masa e kredisë përllogaritet mesatarisht 6 milionë lekë për familje, për një kohëzgjatje prej 25 vitesh. [7:  Këshilli i Ministrave, 2021; Programi Qeverisës 2021 - 2025, ] 


Për buxhetin e shtetit janë përllogaritur përfitime nga të ardhurat nga tatimi mbi shitjen duke supozuar që politika tatimore për të ardhurat nga shitja e banesave nuk do të ndryshojë përgjatë 3 viteve të ardhshme, duke mbetur në masën 15%. Llogaritjet janë bërë mbështetur në vlerën mesatare të diferencës së çmimit të shitjes së një banese ekzistuese me vlerën e saj mesatare sipas çmimeve referuese të zonës. Vlerësimet bazohen në supozimin e një fitimi kapital mbi çdo transaksion prej 20,000 euro, nëse apartamentet që shiten nuk janë rivlerësuar (vlera e apartamentit në çertifikatën e pronësisë është supozuar 80,000 euro dhe çmimi i shitjes rreth 100,000 euro). 

Sa i takon përfitimeve për biznesin e kemi të vështirë të bëjmë një vlerësim të saktë të të ardhurave që do të rezultojnë nga shitja e banesave pasi nuk mund të parashikojmë sa banesa janë nga fondi ekzistues i banesave dhe sa banesa mund të jenë të reja. Trajtimi financiar i shitjes së banesave ekzistuese dhe atyre të reja ka ndryshime për të cilat është e vështirë të bëhen supozime për efekt të përllogaritjes së VAN-së.

Në përfundim vlera aktuale neto e flukseve që rezultojnë nga ndryshimi i ligjit ekzistues rezulton pozitive me 2.2 miliardë lekë, duke bërë që opsioni i preferuar të rezultojnë ky i fundit në krahasim me status quon.

Ndikimet mjedisore
Programi i përmirësimit të vendbanimeve të papërshtatshme do të ndikojë në përmirësimin e mjedisit urban në zonat ku do të zbatohet. Programet e reja do të mundësojnë ofrimin e strehimit në respektim të rregullave në fuqi të ndikimit në mjedis. 

Ndikime  jo të drejtëpërdrejta:
· Zgjerimi i zbatimit të parashikimeve ligjore, të cilat janë penguar deri më tani nga problemet e përmendura në këtë raport, do të përmirësojnë jetesën për grupet me probleme sociale, gjë e cila do të ndikojë në përmirësimin e mëtejshëm të ndjesive komunitare 
· Përmirësimet e zonave të banimit sipas synimit të Objektivave të Zhvillimit të Qendrueshëm 11.1 për të “[...] përmirësuar lagjet e varfëra’ [...]” Një politikë  e konsoliduar, ndikon në të mirë të qytetarëve/banorëve/institucioneve kompetente, si edhe në vetë tregun e banesave. 

Supozimet në të cilat janë bazuar parashikimet dhe risqet janë:

Risqet më të mëdha për të penguar zbatimin e politikës janë si vijon:

1.  Moszbatimi korrekt i ligjit nga subjektet e detyruara (institucionet publike);
1.  Mosxnjerrja në kohën e përktuar akete nënligjor të zbërthimit të parashikimeve ligjore;
1.  Mosngritja e strukturës monitoruese në ministrinë përgjegjëse të strehimit social.

Arsyetimi i opsionit të preferuar
Zgjidhni opsionin e preferuar, bazuar në analizë. 
Shpjegoni arsyetimin tuaj.
Opsioni i preferuar është zgjedhur opsioni 2 - ndryshimi i ligjit ekzistues. Opsioni 2 është mënyra më e shpejtë, më eficiente dhe me më pak kosto për ngritjen e kapaciteteve, krahasuar me opsionin 1, atë të hartimit të një ligji të ri.  Ndryshimi i ligjit aktual është opsioni i preferuar, pasi ai ndërhyn për të rregulluar disa dispozita të cilat përmirësojnë zbatueshmërinë e ligjit. Në këtë aspekt ka avantazh ndaj opsionit “0”, pasi mungesa e ndërhyrjes për këto rregullime mund të çojë në moszbatueshmërinë e drejtë të këtij ligji.  Opsioni “2” është mënyra më e mirë për të siguruar adresimin e problemeve kryesore të zbatimit të ligjit aktual dhe që kanë të bëjnë me vendosjen e instrumentave të rinj, si: 1) saktësimi  apo rregullimi i procedurave bllokuese sa i takon çështjeve të privatizimit të banesave nga Enti Kombetar i Banesave ose njësitë e vetëqeverisjes vendore; 2) rregullimi i keqintepretimeve ligjore të cilat herë pas herë kanë sjellë problematika, siç është neni mbi fondin publik të banesave sociale; 3) duke shtuar mekanizma lehtësues bëhet i mundur adresimi i pamundësisë së familjeve më në nevojë, për shembull, për noterizimin e kontratës së qirasë.   Opsioni “2” sjell ndikime poizitive në ekonomi në krahasim me dy opsionet e tjera të politikës. Ndikimi në ekonomi do të vijë kryesisht nga qarkullimi i banesave në treg, qofshin ato ekzistuese ose të reja. Në tabelën e mëposhtme jepen disa vlerësime për bilancin e buxhetit lidhur me zbatimit te programit të subvencionimit të interesave për 6000 familje, nëse tatimi mbi transaksionet e kryera do të jetë 15%.  Viti 1 Viti 2 Viti 3    .
Çështje të zbatimit
Shpjegoni se cila strukturë do të jetë përgjegjëse për zbatimin e opsionit të zgjedhur.
Shpjegoni pengesat e mundshme për zbatimin e opsionit të zgjedhur.
Përshkruani masat që do të ndërmerren gjatë zbatimit për të arritur qëllimet e politikës.
Zbatimi i opsionit të preferuar, pra hartimi i këtij projektligji do të kryhet nga Ministria e Financave dhe Ekonomisë dhe do të zbatohet nga njësitë e vetëqeverisjes vendore. Masat, procedurat dhe mjetet juridike që do të merren  për zbatimin e ligjit do të zbatohen në mënyrë që të:
a)  jenë proporcionale; 
b) shmangin krijimin e pengesave; dhe 
c) sigurojnë zbatueshmëri dhe përfshirje më të gjerë.
Pengesat në zbatimin e kësaj politike do të ishin mos miratimi në kohë i akteve nënligjore, apo edhe moszbatimi i duhur i ligjit. Mungesa e fondeve për trajtimin e të punësuarve në administratën publike dhe e familjeve të reja do sillte pengesa në zbatimin e politikës së synuar. Po ashtu, mungesat apo vonesa e mbështetjes financiare për programin digjital të strehimit social do të sillnin mos ofrimin e shërbimit me lehtësitë dhe transparencën e synuar.  Edhe mos plotësimi i Drejtorisë së Strehimit në ministrinë përgjegjëse për strehimin me punonjës për monitorimin e zbatimit të ligjit apo edhe mostrajnimi në kohë i nëpunësve të njësive të vetëqeverisjes vendore do të ishte një tjetër pengesë. 

Ministria përgjegjëse për strehimin ka marrë masat që të hartojë sa më shpejt dhe në kohë aktet nënligjore si dhe të ofrojë trajnime për sa i takon ndryshimeve ligjore. Personeli në strukuturën përgjegjëse për strehimin në këtë ministri është  planifikuar të plotësohet me dy personel shtesë.  

Janë marrë masat për hartimin në kohë të akteve nënligjore dhe ofrimin e aktiviteve për forcimin e kapaciteteve NJVVve, duke pasur edhe mbështetjen e programit “Leave No One behind”, UNDP, Shqipëri në këtë proces.
Faza e monitorimit dhe vlerësimit
Jepni një përshkrim të përmbledhur të masave të monitorimit dhe të vlerësimit.
Identifikoni kriteret/treguesit për të matur arritjen e objektivave ose progresin drejt tyre.
Monitorimi do të bëhet nga Ministria përgjegjës për strehimin, nëpërmjet strukturës përgjegjëse për strehimin.
Për realizimin e monitorimit, struktura përgjegjëse për strehimin në ministrinë përgjegjëse për strehimin do të plotësohet me dy pozicione shtesë. Monitorimi do të kryhet sipas metodologjisë që do të miratohet nga Ministri përgjegjës për strehimin si edhe bazuar në treguesit e monitorimit për realizimin e objektivave dhe, konkretisht:

Objektivi	Treguesit
Të ofrohet përfshirja në skemën e programit të subvencionit të interesave të kredive të rreth 2 mijë subjekteve në vit për tre vitet në vijim nga kategoritë familje të reja dhe të rinj, punonjës të administratës si dhe të familje të të rënëve në detyrë nga Policia e Shtetit.	Përfitues të këtyre kategorive nga programet sociale të strehimit
Të zgjerojë programin e digjitalizimit të ofrimit 100% të shërbimit të strehimit social dhe zbatimin e tij në çdo njësi të vetëqeverisjes vendore, brenda vitit 2024.	Numri i bashkive që kanë sistem operacional	Numri i të dhënave dhe sasia e informacionit që gjenerohet nga sistemi
Të përforcojë mekazimat e transparencës, monitorimit, dhe llogaridhënies për zbatimin e programeve të strehimit social në njësitë e vetëqeverisjes vendore, brenda vitit 2024 dhe për cdo vit korent.	Raporte informuese nga njësite e vetëqeverisjes vendore
Të rrisë impaktin ndaj shtresave më të varfëra për përfitimin e subvencionimit të qirasë.	Numri i familjeve që përfitjonë subvencionimin e qirasë


Zgjerimi i digitalizimit, përveçse do të monitorohet, do të shërbejë edhe vetë si mjet monitorimi, pasi informacioni do të merret në kohë reale.

Në vijim, politika e propozuar, parashikon gërshetim të informacionit nga disa institucione për zbatimin e nenit 19 të ligjit aktual. Kjo do t’i shërbejë marrjes së informacionit sa më real dhe monitorimit të zbatimit të këtij parashikimi të rëndësishëm për politikat sociale të strehimit. 

Bazuar në Strategjinë për strehim social, struktura përgjegjëse për strehimin duhet të hartojë raportet vjetore të vlerësimit të performancës. Në mungesë të stafit deri më sot nuk ka qenë e mundur të realizohet. Ndryshimi i politikës që sjell opsioni 2, bën të mundur rritjen e kapaciteteve monitoruese të strukturës përgjegjëse për strehimin, e cila do të mund të hartojë edhe raportin vjetor, thelbi i të cilit do të jetë monitorimi i zbatimit të ligjit. Raporti i parë i monitorimit/vlerësimit të performancës do të realizohet me mbështetjen e programit “Leave No One behind”, të financuar nga zyra e PUND-it në Tiranë.

Do të organizohen edhe trajnime me NJVV për të përforcuar kuptimin e tyre të dispozitave të ligjit..

Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    
	 
	 Viti 1 
	 Viti 2 
	 Viti 3 

	Faktori zbritës 
	                            1.00 
	                          0.95 
	                          0.91 

	Kosto për buxhetin – në vazhdimesi
	       238,000,000.00 
	      448,000,000.00 
	      588,000,000.00 

	Kosto për biznesin – një herë
	                                 -   
	 
	 

	Kosto për biznesin – në vazhdim
	                                 -   
	                               -   
	                               -   

	Kosto për grupet e tjera – një herë
	 
	 
	 

	Kosto për grupet e tjera – në vazhdim 
	    
	 
	 

	Kosto në total 
	       238,000,000.00 
	      448,000,000.00 
	      588,000,000.00 

	Kosto e zbritur në total = Kosto në total x faktorin zbritës
	       238,000,000.00 
	      426,869,938.07 
	      533,841,632.88 

	Përfitimi për buxhetin – në vazhdim
	       720,000,000.00 
	      756,000,000.00 
	      792,000,000.00 

	Përfitimi për biznesin – një herë
	 
	 
	 

	Përfitimi për biznesin – në vazhdim
	                                 -   
	                               -   
	                               -   

	Përfitimi për grupet e tjera – njëherë
	                                 -   
	                               -   
	                               -   

	Përfitimi për grupet e tjera – në vazhdim 
	       238,000,000.00 
	      448,000,000.00 
	      588,000,000.00 

	Perfitimi për buxhetin – njëherë
	                                 -   
	 
	 

	Përfitimi në total
	       958,000,000.00 
	  1,204,000,000.00 
	  1,380,000,000.00 

	Përfitimi i zbritur në total = Përfitimi në total x faktorin zbritës
	       958,000,000.00 
	  1,147,212,958.55 
	  1,252,893,628.20 

	Vlera aktuale e kostos në total 
	    1,198,711,570.95 
	 

	Vlera aktuale e përfitimit në total
	    3,358,106,586.75 
	 

	Vlera aktuale neto (VAN) = Vlera aktuale e përfitimit në total – Vlera aktuale e kostos në total
	    2,159,395,015.80 
	 




Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 0
	0
	0
	0

	Opsioni 2
	1,198,711,570.95
	3,358,106,586.75
	       2,159,395,015.80



Opsioni i preferuar rezulton opsioni 2 me vlerë aktuale neto më të madhe se opsioni 0.

Viti 1 Viti 2 Viti 3 



Numri i apartamenteve 
të blera/shitura në treg 



2000 2000 2000 



Vlera e kapitalit te 
qarkulluar 



24,000,000,000 25,200,000,000 26,400,000,000 



Shuma e subvencionimit -228,463,411 -434,367,203 -584,566,119 
Kosto administrative -5,684,634 -7,743,672 -9,245,661 
Te ardhura nga tatimi 
mbi shitjet 



720,000,000 756,000,000 792,000,000 



Bilanci 485,851,955 313,889,125 198,188,220 
 










  Viti 1  Viti 2  Viti 3 

Numri i apartamenteve 

të blera/shitura në treg

 

2000  2000  2000 

Vlera e kapitalit te 

qarkulluar

 

24,000,000,000  25,200,000,000  26,400,000,000 

Shuma e subvencionimit  -228,463,411  -434,367,203  -584,566,119 

Kosto administrative  -5,684,634  -7,743,672  -9,245,661 

Te ardhura nga tatimi 

mbi shitjet

 

720,000,000  756,000,000  792,000,000 

Bilanci  485,851,955  313,889,125  198,188,220 

 


